Thor

En a mitolochía norrena, Thor (En norrén antigo: Þórr) ye lo dios d'o trueno y a fuerza. Manimenos, o suyo paper ye complexo ya que teneba influxo en arias muit diferents, tals como o clima, as cullidas, a protección, a consagración, a chusticia, os viaches y as batallas. Arnold, Martin (2011). Thor: Myth to Marvel. Continuum. ISBN 978-1-4411-3715-9.

A suya arma ye un martiello que se lanza, clamau Mjolnir, d'o cual se fazioron copias como amuleto que dimpués se convirtioron en un simbolo pagano que desafiaba a la cristianización d'Escandinavia. Turville-Petre, Gabriel. Myth and religion of the North : the religion of ancient Scandinavia. Westport, Conn: Weidenfeld and Nicolson, 1964, 1975, p. 83. ISBN 0-8371-7420-1.

Thor viacheya en un carro que ye tirau per dos bucos machicos clamaus Tanngrisnir y Tanngnjóstr que teneban a peculiaridat que Thor podeba cocinar-los y dimpués si amenesteba continar o suyo viache, cubriba os uesos con a piel y feba servir o poder rechenerador d'o suyo martiello pa tornar-los a la vida.

Una vegada que o proceso de cristianización estió completau, a figura de Thor estió demonizada per o creixent influxo de misioners cristianos. Dimpués de que o cristianismo s'alazetase, restas d'a suya fe se conservoron de forma clandestina sobretot en arias rurals, sobrevivindo asinas dica tiempos modernos en o folclore chirmanico y mas dinantes reconstruyiu baixo cuantas formas en o neopaganismo chermanico.

En estar un dios muito popular entre las diferents tribus chermanicas, muitas localidaz y lugars como colinas u selvas estioron nombradas en honor a Thor, entre as que cal destacar a ciudat de Tórshavn (literalment puerto de Thor; en danés Þórshöfn) en as Islas Feroe u a palabra anglesa Thursday (chueves en aragonés) que derivaría de Thor's day (día de Thor). Mas cerca en o tiempo lo asteroide (299) Thora o suyo nombre deriva de Thor.

 Referencias 

 Vinclos externos 

Categoría:Dioses nordicos
Categoría:Dioses d'o trueno